Broj RKP-a: 11898

Matični broj: 03031853

OIB: 48054861988

Naziv obveznika: Osnovna škola Jakova Gotovca

Pošta i mjesto: 22323 Unešić

Ulica i kućni broj: Put škole 5

Razina: 31

Šifra djelatnosti: 8520 – Osnovno obrazovanje

Razdjel: -

Šifra grada/općine: 469

IBAN: HR4923900011500209137

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2021. GODINE**

**1. UVODNI DIO**

Financijski izvještaji za razdoblje od 01. siječnja do 31. prosinca 2021. godine popunjavaju se sukladno odredbama Pravilnika o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18 i 126/19). Od 07. listopada 2020., u Narodnim novinama, objavljen je Pravilnik o izmjenama i dopunama Pravilnika o proračunskom računovodstvu i Računskom planu čije se odredbe primjenjuju od 01. siječnja 2021. te se ne primjenjuju za sastavljanje financijskih izvještaja za razdoblje od 01. siječnja do 31. prosinca 2020.

Izgled i sadržaj obrazaca financijskih izvještaja propisani su Pravilnikom o financijskom izvještavanju u proračunskom računovodstvu. Računovodstvo proračuna obvezuje ministarstva, JLP(R)S, ustanove u kulturi , zdravstvene ustanove, visoko obrazovanje, osnovne i srednje škole, dječje vrtiće, zatvore i kaznionice, agencije, institute i druge institucije, a svaka od njih specifična je sama po sebi, svojoj djelatnost, ali i drugim specifičnostima u obavljanju svoje osnovne i drugih djelatnosti. Temeljem knjigovodstvenog evidentiranja u proračunskom računovodstvu, obveznici sastavljaju financijske izvještaje. Svaki od obveznika ima svoje specifičnosti u poslovanju te načinu ostvarenja prihoda i primitaka, različitim vrstama rashoda. Upravo te specifičnosti u poslovanju obveznici su dužni obrazložiti u Bilješkama.

Prema čl. 13. Pravilnika o financijskom izvještavanju, bilješke predstavljaju dopunu podataka uz financijske izvještaje. Bilješke mogu biti opisne, brojčane ili kombinirane, a podaci se dodatno mogu prikazati grafički i tablično.

Članak 14. Pravilnika propisuje obvezne bilješke uz Bilancu. Potrebno ih je iskazati u tablicama, a to su:

**1. Popis ugovornih odnosa i slično koji uz ispunjenje određenih uvjeta, mogu postati obveza ili imovina**

**2. Popis sudskih sporova u tijeku.**

Prema čl. 15. Pravilnika, u Bilješkama uz Izvještaj o prihodima i rashodima, primicima i izdacima potrebno je navesti razloge zbog koji je došlo do većih odstupanja u ostvarenju u izvještajnom razdoblju prethodne godine, navodeći broj AOP-a gdje se pojavljuju takva odstupanja.

Čl. 16. propisana je obveza navođenja objašnjenja značajnijih promjena u vrijednosti i obujmu imovine i obveza uz obrazac P-VRIO.

Događaj koji je obilježio proteklu 2021. godinu, a koji je imao utjecaj na poslovanje Osnovnih škola, je epidemija COVID-19. Epidemija je dovela do toga da su škole određene periode bile zatvorene, te su djeca i učitelji, daljnje školovanje, morali odrađivati putem on-line nastave. Kako bi se zadovoljile sve epidemiološke mjere bila su potrebna dodatna, veća izdvajanja na sredstva za dezinfekciju, zaštitu lica, ali i testiranja djelatnika.

Osnivač Osnovne škole Jakova Gotovca je Šibensko-kninska županija. Škola trenutno broji 31 djelatnika, od čega su 6 nenastavno osoblje, a 25 nastavno osoblje. Škola ima ukupno 50 učenika. Odgovorna osoba u Osnovnoj školi Jakova Gotovca je ravnatelj, prof. Živko Bulat, te osoba koja je sastavljala financijsko izvješće je Matea Bušac, spec. oec., koja obnaša funkciju voditelja računovodstva.

**2. BILJEŠKE UZ BILANCU**

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 1. 1.2021.** | **Stanje 31. 12.2021.** | **Indeks** |
| **0221** | **Uredska oprema i namještaj** | **015** | **1.216.730,00** | **1.642.349,00** | **135,0** |

**AOP 015 – Uredska oprema i namještaj = 1.642.349,00 kn –** Vrijednost *Uredska oprema i namještaj* (AOP 15) na dan 31.12.2021. iznosi 1.642.349,00 kn što je povećanje za 426.619,00 kn ili 35,00% u odnosu na stanje 01.01.2021. Razlog tome je što je kroz 2021. godinu škola promijenila program evidencije osnovnih sredstava te je prilikom prijenosa sredstava uočena greška gdje sva uredska oprema nije bila evidentirana kako treba u prijašnjem programu.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 1. 1.2021.** | **Stanje 31. 12.2021.** | **Indeks** |
| **0223** | **Oprema za održavanje i zaštitu** | **017** | **19.697,00** | **72.097,00** | **366,0** |

**AOP 017 – Oprema za održavanje i zaštitu = 72.097,00 kn –** Vrijednost *Opreme za održavanje i zaštitu* (AOP 017) na dan 31.12.2021. iznosi 72.097,00 kn što je povećanje za 52.400,00 kn ili 266,00% u odnosu na stanje 01.01.2021. Razlog tome je što je škola u 2021. godini dobila sredstva od osnivača, Šibensko-kninske županije za nabavu klima uređaja.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 1. 1.2021.** | **Stanje 31. 12.2021.** | **Indeks** |
| **0227** | **Uređaji, strojevi i oprema za ostale namjene** | **021** | **40.371,00** | **70.371,00** | **174,3** |

**AOP 021 – Uređaji,strojevi i oprema za ostale namjene = 70.371,00 kn –** Vrijednost *Uređaji, strojevi i oprema za ostale namjene* (AOP 021) na dan 31.12.2021. iznosi 70.371,00 kn što je povećanje od 30.000,00 kn ili 74,3% u odnosu na stanje 01.01.2021.. Razlog tome je što je škola u 2021. godini dobila sredstva od osnivača, Šibensko-kninske županije za nabavu pametnih ploča.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 1. 1.2021.** | **Stanje 31. 12.2021.** | **Indeks** |
| **129** | **Ostala potraživanja** | **081** | **538,00** | **2.363,00** | **439,2** |

**AOP 081 – Ostala potraživanja = 2.363,00 –** Iznos od 2.188,00 kn odnosi se na potraživanja za bolovanja od HZZO-a, dok iznos od 175,00 kn se odnosi na ostala nespomenuta potraživanja.

**AOP 168 – Kontinuirani rashodi budućih razdoblja = 285.633,00 kn** – Evidentirani su rashodi za zaposlene (plaća za 12.2021 i plaća za pomoćnika u nastavi za 12.2021), te obveze za materijalne rashode koji se odnose na 12.2021.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 1. 1.2021.** | **Stanje 31. 12.2021.** | **Indeks** |
| **239** | **Ostale tekuće obveze** | **182** | **363,00** | **2.188,00** | **602,8** |

**AOP 182 – Ostale tekuće obveze = 2.188,00 kn –** Vrijednost *Ostale tekuće obveze* (AOP 182) na dan 31.12.2021. iznosi 2.188,00 kn uz povećanje od 1.825,00 kn ili 502,8% u odnosu na stanje 01.01.2021. Cijeli iznos povećanja odnosi se na bolovanje djelatnika preko 42 dana.

**3. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **6362** | **Kapitalne pomoći proračunskim korisnicima iz proračuna koji im je nadležan** | **065** | **36.213,00** | **26.684,00** | **73,7** |

**AOP 065 – Kapitalne pomoći proračunskim korisnicima iz proračuna koji im je nadležan = 26.684,00 kn** – Vrijednost *Kapitalne pomoći* na dan 31.12.2021. odnosi se na sredstva od nadležnog ministarstva za nabavu udžbenika za školsku godinu 2021/2022.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **6615** | **Prihodi od pruženih usluga** | **122** | **1.778,00** | **1.670,00** | **93,9** |

**AOP 122 – Prihodi od pruženih usluga = 1.670,00 kn** – Vrijednost *Prihoda od pruženih usluga* (AOP 122) na dan 31.12.2021. iznosi 1.670,00 kn, što je smanjenje od 108,00 kn ili 6,1%.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **6712** | **Prihodi iz nadležnog proračuna za financiranje rashoda za nabavu nefinancijske imovine** | **131** | **0,00** | **82.400,00** | **0,00** |

**AOP 131 – Prihodi iz nadležnog proračuna za financiranje rashoda za nabavu nefinancijske imovine = 82.400,00 kn –** Riječ je o prihodima nadležnog proračuna za nabavu klima uređaja u iznosu od 52.400,00 kn i nabavu dviju pametnih ploča u iznosu od 30.000,00 kn.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **3111** | **Plaće za redovan rad** | **149** | **2.395.224,00** | **2.614.852,00** | **109,2** |

**AOP 149 – Plaće za redovan rad = 2.614.852,00 kn** – ostvarene su 9,2% više u odnosu na prošlu godinu.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **3223** | **Energija** | **167** | **69.183,00** | **99.545,00** | **143,9** |

**AOP 167 – Energija = 99.545,00 kn** – Vrijednost *Energije* (AOP 167) na dan 31.12.2021. iznosi 99.545,00 kn uz povećanje od 30.362,00 kn ili 43,9% u odnosu na stanje 31.12.2020. Budući da smo kroz 2021. godinu imali manji broj dana i sati rada od kuće (online nastava), grijanje je odvijano kao i za vrijeme kad nije bilo epidemije.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **3431** | **Bankarske usluge** | **206** | **2.252,00** | **882,00** | **39,2** |

**AOP 206 – Bankarske usluge = 882,00 kn** – Vrijednost *Bankarske usluge* na dan 31.12.2021. iznosi 882,00 kn uz smanjenje od 1.370,00 kn ili 60,8% u odnosu na stanje 31.12.2020. Razlog tome je što je škola tijekom 2021. godine zatvorila svoj račun te se navedeno stanje odnosi na period do 30.04.2021. godine.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **OPIS** | **AOP** | **Stanje 31.12.2020.** | **Stanje 31. 12.2021.** | **Indeks** |
| **4** | **Rashodi za nabavu nefinancijske imovine** | **344** | **35.869,00** | **108.271,00** | **301,9** |

**AOP 344 – Rashodi za nabavu nefinancijske imovine = 108.271,00 –** Vrijednost *Rashoda za nabavu nefinancijske imovine* (AOP 344) iznosi 108.271,00 kn što je povećanje od 72.402,00 kn ili 201,9%. Novonastali rashodi odnose se na nabavu klima uređaja u iznosu od 52.400,00 kn i nabavu dviju pametnih ploča u iznosu od 30.000,00 kn, financirano od strane osnivača, Šibensko-kninske županije, te iznos od 25.871,00 kn koji se odnosi na nabavu udžbenika , financirano od strane Ministarstva.

**4. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – OBRAZAC P-VRIO**

Tijekom 2021. godine nije bilo promjena koje se iskazuju u obrascu P-VRIO.

**5. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI – OBRAZAC RAS-FUNKCIJSKI**

Svi rashodi ostvareni u 2021. godini iskazani su na AOP 113 te su jednaki ukupnim rashodima u Obrascu PR-RAS na AOP-u 407 koji se povezuju uz funkciju 0912 – osnovno obrazovanje.

**6. BILJEŠKE UZ IZVJEŠTAJ U OBVEZAMA – OBRAZAC OBVEZE**

**AOP 001 – Stanje obveza 1. siječnja 2021. godine = 265.479,00 kn** – Riječ je o vrijednosti plaće za 12.2020. i plaće za pomoćnika u nastavi 12.2020. te obveza za materijalne rashode 12.2020. godine.

**AOP 097 – Stanje nedospjelih obveza na kraju izvještajnog razdoblja = 287.821,00 kn** – odnose se na obračunanu plaću za zaposlenike i za pomoćnika u nastavi za prosinac 2021. godine, koja dospijeva u siječnju 2022.g., te naknade za prijevoz na posao i s posla za 12/2021 i obveze za kontinuirane rashode koje će biti podmirene u siječnju 2022. godine.

U \_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_ 20\_\_\_ godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis voditelja računovodstva) (potpis odgovorne osobe)

Osoba za kontaktiranje: Matea Bušac

Telefon za kontakt: 022/860-625

Odgovorna osoba: Živko Bulat